plotinus.enneades 3.1.2
μέχρι μὲν οὖν τούτων ἐλθόντα ἀναπαύσασθαι καὶ πρὸς τὸ ἄνω μὴ ἐθελῆσαι χωρεῖν ῥᾳθύμου ἴσως καὶ οὐ κατακούοντος τῶν ἐπὶ τὰ πρῶτα καὶ ἐπὶ τὰ ἐπέκεινα αἴτια ἀνιόντων . διὰ τί γὰρ τῶν αὐτῶν γενομένων , οἷον τῆς σελήνης φανείσης , ὁ μὲν ἥρπασεν , ὁ δὲ οὔ ; καὶ τῶν ὁμοίων ἐκ τοῦ περιέχοντος ἡκόντων ὁ μὲν ἐνόσησεν , ὁ δὲ οὔ ; καὶ πλούσιος , ὁ δὲ πένης ἐκ τῶν αὐτῶν ἔργων . καὶ τρόποι δὴ καὶ ἤθη διάφορα καὶ τύχαι ἐπὶ τὰ πόρρω ἀξιοῦσιν ἰέναι : καὶ οὕτω δὴ ἀεὶ οὐχ ἱστάμενοι οἱ μὲν ἀρχὰς σωματικὰς θέμενοι , οἷον ἀτόμους , τῇ τούτων φορᾷ καὶ πληγαῖς καὶ συμπλοκαῖς πρὸς ἄλληλα ἕκαστα ποιοῦντες καὶ οὕτως ἔχειν καὶ γίνεσθαι , ᾗ ἐκεῖνα συνέστη ποιεῖ τε καὶ πάσχει , καὶ τὰς ἡμετέρας ὁρμὰς καὶ διαθέσεις ταύτῃ ἔχειν , ὡς ἂν ἐκεῖναι ποιῶσιν , ἀνάγκην ταύτην καὶ τὴν παρὰ τούτων εἰς τὰ ὄντα εἰσάγουσι . κἂν ἄλλα δέ τις σώματα ἀρχὰς διδῷ καὶ ἐκ τούτων τὰ πάντα γίγνεσθαι , τῇ παρὰ τούτων ἀνάγκῃ δουλεύειν ποιεῖ τὰ ὄντα . οἱ δὲ ἐπὶ τὴν τοῦ παντὸς ἀρχὴν ἐλθόντες ἀπ̓ αὐτῆς κατάγουσι πάντα , διὰ πάντων φοιτήσασαν αἰτίαν καὶ ταύτην οὐ μόνον κινοῦσαν , ἀλλὰ καὶ ποιοῦσαν ἕκαστα λέγοντες , εἱμαρμένην ταύτην καὶ κυριωτάτην αἰτίαν θέμενοι αὐτὴν οὖσαν , καὶ πάντα οὐ μόνον τὰ ἄλλα , ὅσα γίνεται , ἀλλὰ καὶ τὰς ἡμετέρας διανοήσεις ἐκ τῶν ἐκείνης ἰέναι κινημάτων , οἷον ζῴου μορίων κινουμένων ἑκάστων οὐκ ἐξ ἑαυτῶν , ἐκ δὲ τοῦ ἡγεμονοῦντος ἐν ἑκάστῳ τῶν ζῴων . ἄλλοι δὲ τὴν τοῦ παντὸς φορὰν περιέχουσαν καὶ πάντα ποιοῦσαν τῇ κινήσει καὶ ταῖς τῶν ἄστρων πλανωμένων τε καὶ ἀπλανῶν σχέσεσι καὶ σχηματισμοῖς πρὸς ἄλληλα , ἀπὸ τῆς ἐκ τούτων προρρήσεως πιστούμενοι , ἕκαστα ἐντεῦθεν γίνεσθαι ἀξιοῦσι . καὶ μὴν καὶ τὴν τῶν αἰτίων ἐπιπλοκὴν πρὸς ἄλληλα καὶ τὸν ἄνωθεν εἱρμὸν καὶ τὸ ἕπεσθαι τοῖς προτέροις ἀεὶ τὰ ὕστερα καὶ ταῦτα ἐπ’ ἐκεῖνα ἀνιέναι δἰ αὐτῶν γενόμενα καὶ ἄνευ ἐκείνων οὐκ ἂν γενόμενα δουλεύειν τε τοῖς πρὸ αὐτῶν τὰ ὕστερα , ταῦτα εἴ τις λέγοι , εἱμαρμένην ἕτερον τρόπον εἰσάγων φανεῖται . διττοὺς δὲ ἄν τις θέμενος καὶ τούτους οὐκ ἂν τοῦ ἀληθοῦς ἀποτυγχάνοι . οἱ μὲν γὰρ ἀφ̓ ἑνός τινος τὰ πάντα ἀναρτῶσιν , οἱ δὲ οὐχ οὕτως . λεχθήσεται δὲ περὶ τούτων . νῦν δὲ ἐπὶ τοὺς πρώτους ἰτέον τῷ λόγῳ : εἶτ̓ ἐφεξῆς τὰ τῶν ἄλλων ἐπισκεπτέον .
Lemmas: μέχρι μέν οὖν οὗτος ἔρχομαι ἀναπαύω καί πρός ὁ ἄνω μή ἐθέλω χωρέω ῥᾴθυμος ἴσως καί οὐ κατακούω ὁ ἐπί ὁ πρῶτος καί ἐπί ὁ ἐπέκεινα αἴτιος ἀνέρχομαι . διά τίς γάρ ὁ αὐτός γίγνομαι , οἷος ὁ σελήνη φαίνω , ὁ μέν ἁρπάζω , ὁ δέ οὐ ; καί ὁ ὅμοιος ἐκ ὁ περιέχω ἥκω ὁ μέν νοσέω , ὁ δέ οὐ ; καί πλούσιος , ὁ δέ πένης ἐκ ὁ αὐτός ἔργον . καί τρόπος δή καί ἦθος διάφορος καί τύχη ἐπί ὁ πρόσω ἀξιόω ἔρχομαι : καί οὕτως δή ἀεί οὐ ἵστημι ὁ μέν ἀρχή σωματικός τίθημι , οἷος ἄτομος , ὁ οὗτος φορά καί πληγή καί συμπλοκή πρός ἀλλήλων ἕκαστος ποιέω καί οὕτως ἔχω καί γίγνομαι , ᾗ ἐκεῖνος συνίστημι ποιέω τε καί πάσχω , καί ὁ ἡμέτερος ὁρμή καί διάθεσις ταύτῃ ἔχω , ὡς ἄν ἐκεῖνος ποιέω , ἀνάγκη οὗτος καί ὁ παρά οὗτος εἰς ὁ εἰμί εἰσάγω . ἐάν ἄλλος δέ τις σῶμα ἀρχή δίδωμι καί ἐκ οὗτος ὁ πᾶς γίγνομαι , ὁ παρά οὗτος ἀνάγκη δουλεύω ποιέω ὁ εἰμί . ὁ δέ ἐπί ὁ ὁ πᾶς ἀρχή ἔρχομαι ἀπό αὐτός κατάγω πᾶς , διά πᾶς φοιτάω αἰτία καί οὗτος οὐ μόνος κινέω , ἀλλά καί ποιέω ἕκαστος λέγω , μείρομαι οὗτος καί κύριος αἰτία τίθημι αὐτός εἰμί , καί πᾶς οὐ μόνος ὁ ἄλλος , ὅσος γίγνομαι , ἀλλά καί ὁ ἡμέτερος διανόησις ἐκ ὁ ἐκεῖνος ἔρχομαι κίνημα , οἷος ζῷον μόριον κινέω ἕκαστος οὐ ἐκ ἑαυτοῦ , ἐκ δέ ὁ ἡγεμονέω ἐν ἕκαστος ὁ ζῷον . ἄλλος δέ ὁ ὁ πᾶς φορά περιέχω καί πᾶς ποιέω ὁ κίνησις καί ὁ ὁ ἄστρον πλανάω τε καί ἀπλανής σχέσις καί σχηματισμός πρός ἀλλήλων , ἀπό ὁ ἐκ οὗτος πρόρρησις πιστόω , ἕκαστος ἐντεῦθεν γίγνομαι ἀξιόω . καί μήν καί ὁ ὁ αἴτιος ἐπιπλοκή πρός ἀλλήλων καί ὁ ἄνωθεν εἱρμός καί ὁ ἕπομαι ὁ πρότερος ἀεί ὁ ὕστερος καί οὗτος ἐπί ἐκεῖνος ἀνίημι διά αὐτός γίγνομαι καί ἄνευ ἐκεῖνος οὐ ἄν γίγνομαι δουλεύω τε ὁ πρό αὐτός ὁ ὕστερος , οὗτος εἰ τις λέγω , μείρομαι ἕτερος τρόπος εἰσάγω φαίνω . δισσός δέ ἄν τις τίθημι καί οὗτος οὐ ἄν ὁ ἀληθής ἀποτυγχάνω . ὁ μέν γάρ ἀπό εἷς τις ὁ πᾶς ἀναρτάω , ὁ δέ οὐ οὕτως . λέγω δέ περί οὗτος . νῦν δέ ἐπί ὁ πρῶτος ἔρχομαι ὁ λόγος : εἶτα ἐφεξῆς ὁ ὁ ἄλλος ἐπισκοπέω .